recursal/SuperWikiNEXT-32B huggingface dataset:
**Erik Aresta** (\* 17. september 1971, Rimavská Sobota) je slovenský spevák, DJ, skladateľ. 

Známy je najmä z pôsobenia vo dvojčlennej hudobnej skupine Mc Erik & Barbara, ktorá pôsobila v druhej polovici deväťdesiatych rokov.

Biografia
---------

S hudbou sa stretával od malička, pretože jeho otec bol dlhoročný hudobník; hral na gitaru, basu, klavír, a priečnu flautu. Prvé kontakty s hudbou prišli v roku 1986 kedy založil skupinu Maduar spolu s Jurajom Matyinkóm a Ladislavom Dulovičom. Spoločne hrávali najmä živú hudbu a vlastnú tvorbu, ale Erik s týmto prístupom nebol spokojný a napokon v roku 1989 zo skupiny odišiel. Začal sa venovať DJ-ingu. V priebehu roka 1991 sa opäť vrátil do skupiny Maduar, kde sa začínala tvoriť hudba žánru ako u skupín Technotronic, 2 Unlimited, Snap, Culture Beat či Capella. Na rozdiel od týchto skupín, Maduaru stále chýbala speváčka. Erik a ostatní členovia v roku 1994 počas nahrávania v košickom rozhlase stretli Barbaru Haščákovú, ktorá znamenala zlom. Následne vznikli najznámejšie hity ako „I feel Good" či „Do It", vrátane albumu *I feel good*. Po úspechoch ale prišli rozpory, ktoré viedli k Barbarinmu a Erikovmu odchodu z Maduaru.

Najväčší zlom v jeho kariére prišiel v marci 1995, kedy spoločne s Barbarou založil hudobné duo pod názvom Mc Erik & Barbara. Po vydaní úspešných albumov ako *U Can't Stop* či *Second* sa v roku 1997 duo na jeden rok odmlčalo, pretože každý začal pracovať na svojej vlastnej sólo kariére. Zároveň v roku 1997 Erik vydal svoj sólový album *Just the music*. Po ročnej prestávke plánoval pokračovanie hudobného dua, ale po nezhodách sa hudobné duo v decembri 1998 rozpadlo. Erik aj naďalej pracoval na sólo kariére a v roku 2000 vydal druhý sólo album pod názvom *Dotkni sa ma*. V januári 2010 nahral album *MCEB 2010* s remixami hitov ako „Do It", „I feel good", „Keď príde láska", „Sen", „Save the jungle" či „It's your day". 

Naďalej pracuje ako sólista a DJ v hlavnom meste Česka – Prahe.

Diskografia
-----------

### Albumy

#### Maduar

* 1994 *I Feel Good* – Prolux Records, CD

#### Mc Erik & Barbara

* 1995 *U Can't Stop* – Polygram, MC, CD
* 1996 *Second* – Polygram, CD
* 1996 *U Can't Stop 96' version* – Polygram, CD
* 1997 *Second and More* – Polygram, CD
* 1999 *Gold – zlaté hity* – Polygram, CD
* 2010 *2010* – Trustia, CD

#### Erik Aresta

* 1997 *Just the music* – PolyGram, CD
* 2000 *Dotkni sa ma* – BMG, CD

#### Iné

* 1995 *Bratislavská beatová omša '95 – „Vianočný čas je Christmas Time"* – PolyGram, CD

Referencie
----------

1. ↑  . Dostupné online.
2. ↑  . Dostupné online.
3. ↑  . Dostupné online.
4. ↑  . Dostupné online.
5. ↑  . Dostupné online. [nefunkčný odkaz]
6. 1 2 3 4 5 6  . Dostupné online.

Pozri aj
--------

* Mc Erik & Barbara
* Maduar

Autoritné údaje: * ISNI: 0000 0000 5821 4758
* NK ČR: mzk2002110371
* VIAF: 84514213
**Easter egg** alebo **veľkonočné vajíčko/vajce** je skrytá a oficiálne nedokumentovaná funkcia alebo vlastnosť počítačového programu, DVD alebo CD. Veľkonočnými vajíčkami môžu byť neškodné minihry, vtipné funkcie, neobvyklé, implicitne nedefinované správanie programu, rôzne animácie, grafické symboly, titulky s menami tímu programových tvorcov.

Veľkonočné vajíčko sa nevyvoláva bežným výberom z užívateľského menu programu, alebo funkčným klávesom. Skryté funkcie sa v niektorých prípadoch vyvolávajú na rôznych miestach rozhrania programu cez pravé, kontextové menu, rôznymi kombináciami klávesových skratiek, či príkazov, ale najčastejšie bývajú skryté pri použití klávesových skratiek, či dvojklikov na informačnom okne po vyvolaní programového menu „O programe" (angl. „About").

Niekoľko príkladov „easter eggov"
---------------------------------

V začiatkoch programovania bol termín veľkonočného vajíčka použitý pre skryté komentáre, či poznámky priamo v programovom kóde. Easter eggy je možné objaviť skryté aj v pamäti ROM osobných počítačov. Zvykne obsahovať zoznam mien členov vývojárskeho tímu, politické narážky, úryvky hudobných skladieb, či logo, alebo skupinový obrázok vývojárov.

Za najväčšie veľkonočné vajíčko je považovaná skrytá verzia hry *Pitfall II: Lost Caverns* pre počítačové herné konzoly Atari 400/800, ktorá bola komplexnejšia a náročnejšia ako originálny prezentovaný softvérový balík.

Veľkonočné vajíčko v Exceli, súčasti programového balíka Microsoft Office 1997 obsahuje aj skrytý letecký simulátor, vo Worde sa nachádza pinball atď.

Referencie
----------

1. ↑   *Excel 97 Flight to Credits* [online].. Dostupné online.
2. ↑   *Excel 97 Flight Simulator – For later versions of Microsoft Excel* [online].. Dostupné online.
3. ↑   *Pinball in Word 97* [online].. Dostupné online.

Externé odkazy
--------------

* Easter eggs and the Trusted Computing Base Archivované 2006-06-15 na Wayback Machine
* Chip Fun: Microchip-based Easter eggs
* Lee's PeeknPoke Issue 5 Archivované 2008-10-29 na Wayback Machine – PDF retro game magazine with Atari 2600
* Software Tips and Tricks
* Egg Heaven
* DVD Easter Eggs Archivované 2008-06-16 na Wayback Machine
* The Easter Egg Archive
* Easter egg: Information from Answers.com
**Théâtre du Châtelet** je divadlo v Paríži, ktoré sa nachádza na *Place du Châtelet* v 1. obvode. Bolo otvorené v roku 1862 a dnes slúži predovšetkým na operné predstavenia a koncerty klasickej hudby. Má kapacitu 1923 miest. Budova je od roku 1979 chránená ako historická pamiatka. V budove taktiež prebieha udeľovanie najprestížnejšej futbalovej ceny Zlatá lopta.

História
--------

Divadlo navrhol architekt Gabriel-Jean-Antoine Davioud z príkazu baróna Haussmanna. Výstavba prebiehala v rokoch 1860-1862 na *Place du Châtelet* , kde oproti vyrástlo súčasne Théâtre de la Ville. Divadlo bolo slávnostne otvorené pod názvom *Théâtre impérial du Châtelet* (Cisárske divadlo Châtelet) 19. apríla 1862 za prítomnosti cisárovnej Eugénie.

Na začiatku 20. storočia sa v divadle začala hrať aj opereta, balet a prebiehali tu koncerty. V roku 1909 tu vystupoval Ďagilevov Ruský balet. Dočasne sa tu organizovali aj filmové predstavenia.

V roku 1979 prevzalo divadlo mesto Paríž. Po dôkladnej rekonštrukcii bolo divadlo v roku 1980 opäť otvorené pod názvom *Théâtre musical de Paris* (Parížske hudobné divadlo). Hrali sa tu operety a opery. V roku 1989 bola v divadle vylepšená akustika a divadlo získalo opäť svoj historický názov *Théâtre du Châtelet*. Foyer bolo vyzdobené freskami s námetom dejín hudby, ktoré vytvoril pôvodom taliansky maliar Valerio Adami. Fresky sú viditeľné veľkými oknami z námestia.

Divadlo bolo sídlom Orchestre de Paris a Orchestre philharmonique de Radio France, kým sa v septembri 2006 presťahovali do rekonštruovaného Salle Pleyel.

Od roku 1993 v divadle každoročne hosťuje Philharmonia Orchestra London. Od roku 2002 sa tu vo februári tiež odovzdávajú francúzske filmové ceny César.

Referencie
----------


1. ↑   *Cornucopia Events | Ballon d’Or Ceremony 2023* [online]. www.cornucopia-events.co.uk, [cit. 2023-09-18]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Théâtre du Châtelet**

Zdroj
-----

*Tento článok je čiastočný alebo úplný preklad článku Théâtre du Châtelet na nemeckej Wikipédii.*
***Prechádzka v oblakoch*** (angl. A Walk in the Clouds) je americká romantická dráma z roku 1995. Režisérom je Alfonso Arau a hlavné úlohy vo filme stvárnili Keanu Reeves, Aitana Sánchez-Gijón, Giancarlo Giannini a Anthony Quinn. Príbeh vychádza z deja talianskeho filmu Štyri kroky v oblakoch z roku 1942.

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Seržant Paul Sutton (Keanu Reeves) sa po skončení druhej svetovej vojny vracia za svojou ženou Betty (Debra Messing) do San Francisca, s ktorou sa vzali po krátkej známosti len deň pred jeho odchodom do armády. Veľmi rýchlo zistí, že manželka jeho listy ani neotvorila a sklamaný sa pokúša nájsť nové uplatnenie ako predajca čokolády. Na služobnej ceste stretne príťažlivú mladú dámu Viktóriu, vracajúcu sa z vysokoškolského internátu na rodinnú farmu. Viktória sa mu zverí, že má strach z prísneho otca, ktorý je tvrdým zástancom tradícií a rodiny. Mladú študentku, budúcu mamičku, po romániku opustil partner, čím prináša tieň hanby na celú rodinu. Paul sa preto ponúkne sprevádzať Viktóriu ako jej nový manžel a otec dieťaťa, čomu však nie všetci v rodine uveria. Despotický otec upodozrieva mladý pár z klamstva, ktoré sa mu potvrdzuje ich odmeraným správaním. Tajné pokusy o útek Paula z farmy s veľkým úspechom narúša starý otec Don Pedro (Anthony Quinn), ktorý veľkou mierou pomôže k vzniku puta medzi mladým párom. Oslava úrody a s ňou spojená veselica ešte viac zblíži Paula a Viktóriu a pod vplyvom rodiny začína v ich lásku veriť aj predtým odmeraný otec.

V najnevhodnejšom čase, krátko po tom, ako otec Alberto súhlasí s ich svadbou v kostole, Paul napokon predsa len odíde, čo veľmi ťažko znáša práve otec Viktórie. Po nečakanom návrate Paul prichytí manželku s cudzím mužom, čo uľahčí jeho rozhodnutie vybaviť rozvod a vrátiť sa za Viktóriou. Pri návrate na farmu Paul nachádza zlomeného otca rodiny, ktorý pri roztržke spôsobí veľký požiar. Napriek veľkému úsiliu sa vinohrad zachrániť nepodarí a je tak ohrozená existencia celej farmy. Paul nachádza nepoškodený koreň, ktorý dáva nádej na záchranu generácie budovanej tradície vinohradníctva. Alberto napokon prijíma Paula do rodiny.

 Opis zápletky alebo rozuzlenia príbehu sa tu končí.

Externé odkazy
--------------

* *Prechádzka v oblakoch* v Internet Movie Database (po anglicky)
* *Prechádzka v oblakoch* v Česko-Slovenskej filmovej databáze

Zdroj
-----

* *Tento článok je čiastočný alebo úplný preklad článku A Walk in the Clouds na anglickej Wikipédii.*
**Armando Peraza** (\* 30. máj 1924, Havana, Kuba − † 14. apríl 2014 San Francisco, Kalifornia, USA) bol kubánsky perkusionista.

Život
-----

Narodil sa v Havane na Kube; v detstve prišiel o rodičov (jeho otec zomrel, keď mal tri a matka o štyri roky neskôr) a vyrastal ako bezdomovec. Keď sa neskôr presťahoval do USA, nepoznal dátum svojho narodenia ani vek a tak si dátum narodenia kvôli úradom vymyslel. Počas päťdesiatych a šesťdesiatych rokov spolupracoval s klaviristom Georgom Shearingom a blízko takisto spolupracoval s vibrafonistom Calom Tjaderom. V roku 1977 sa stal členom skupiny Santana, s ktorou nahrával album už o niekoľko rokov skôr; zo skupiny odišiel v roku 1990. Počas svojej kariéry spolupracoval s mnohými ďalšími hudobníkmi, medzi ktorých patria Eric Clapton, Dizzy Gillespie, Dave Brubeck, Charlie Parker, Jaco Pastorius alebo Frank Zappa. Zomrel v roku 2014 na zápal pľúc.

Zdroj
-----

*Tento článok je čiastočný alebo úplný preklad článku Armando Peraza na českej Wikipédii.*

Autoritné údaje: * BnF: 13924042f
* GND: 135298512
* ISNI: 0000 0000 7827 0407
* LCCN: n91089011
* VIAF: 102347149
* WorldCat: lccn-n91089011
**BNP Paribas Open 2009** bol spoločný tenisový turnaj mužov a žien, ktorý sa konal v dňoch od 11. do 22. marca 2009 na otvorených dvorcoch s tvrdým povrchom v americkom meste Indian Wells. Titul v dvojhre získal Španiel Rafael Nadal, ktorý vo finále porazil Brita A. Murraya. Bol to jeho 33. titul v dvojhre na okruhu ATP. Titul v dvojhre žien získala Ruska Vera Zvonariovová, ktorá vo finále porazila Srbku A. Ivanovićovú. Bol to jej deviaty titul v dvojhre na okruhu WTA. Titul vo štvorhre mužov získali Američania Mardy Fish a Andy Roddick, ktorí vo finále porazili bielorusko-izraelský pár Max Mirnyj, Andy Ram. Pre M. Fisha to bol šiesty a pre A. Roddicka štvrtý titul vo štvorhre na okruhu ATP. Titul vo štvorhre žien získali Bieloruska Viktorija Azarenková a Ruska Vera Zvonariovová, ktoré vo finále porazili argentínsko-izraelský pár Gisela Dulková, Šachar Peerová. Pre V. Azarenkovú to bol tretí a pre V. Zvonariovovú piaty titul vo štvorhre na okruhu WTA.

Víťazi
------

### Dvojhra mužov

*Bližšie informácie v hlavnom článku: Mužská dvojhra na BNP Paribas Open 2009*
**Španielsko Rafael Nadal** vs. Spojené kráľovstvo Andy Murray 6-1 6-2

### Dvojhra žien

*Bližšie informácie v hlavnom článku: Ženská dvojhra na BNP Paribas Open 2009*
**Rusko Vera Zvonariovová** vs. Srbsko Ana Ivanovićová 7-65 6-2

### Štvorhra mužov

*Bližšie informácie v hlavnom článku: Mužská štvorhra na BNP Paribas Open 2009*
**USA Mardy Fish / USA Andy Roddick** vs. Bielorusko Max Mirnyj / Izrael Andy Ram 3-6 6-1 14-12

### Štvorhra žien

*Bližšie informácie v hlavnom článku: Ženská štvorhra na BNP Paribas Open 2009*
**Bielorusko Viktorija Azarenková / Rusko Vera Zvonariovová** vs. Argentína Gisela Dulková / Izrael Šachar Peerová 6-4 3-6 10-5

Externé odkazy
--------------

* Oficiálna stránka turnaja Archivované 2009-03-17 na Wayback Machine
**Krvavý šport** *(angl. Bloodsport)* je americký akčný film z roku 1988, ktorý režíroval Newt Arnold s Jeanom Claude Van Dammem v hlavnej úlohe ako Frank W. Dux. Hoci film zaznamenal malý komerčný úspech, považuje sa, podľa nadšencov bojových umení, za kultovú klasiku, pretože zobrazuje veľmi rôznorodé medzinárodné bojové štýly spomedzi mnohých od kung-fu cez Jeet Kune Do až po Muay Thai.

Zápletka
--------

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Film sa údajne zakladá na skutočnom prípehu a je umiestnený do obdobia od roku 1975 po 1981. Je to príbeh Američana Franka W. Duxa (Jean Claude Van Damme), ktorý od mladosti trénoval Ninjutsu u japonského majstra bojového umenia, Senza Tanaku (Roy Chiao). Pôvodne aby vzdal svojmu mentorovi vďaku a rešpekt za to, že mu umožnil trénovať, po smrti Tanaku a jediného syna, Dux odchádza do Hongkongu, aby sa zúčastnil Kumite - ilegálneho a tajného freestyle turnaja bojových umení, kde porazený nie vždy prežil. Turnaja sa zúčastňujú najlepší zápasníci bojových umení na svete a uskutočňuje sa každých päť rokov.

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

| * z
* d
* u
Jean Claude Van Damme – Filmografia |
| --- |
| 1983 – 1989 | *Rue barbare* · *Monaco Forever* · *Karate Tiger I. – Neustúpiť, nevzdať sa* · *Čierny orol* · *Krvavý šport* · *Kickboxer* · *Kyborg* |
| 1990 – 1999 | *Príkaz na popravu* · *Levie srdce* · *Dvojitý zásah* · *Univerzálny vojak* · *Živý terč* · *Posledný akčný hrdina* · *Niet úniku* · *Street Fighter* · *Timecop* · *Náhla smrť* · *Maximálne riziko* · *Súboj cti* · *Zdvojený úder* · *Legionár* · *Kontraband* · *Inferno* · *Univerzálny vojak 2: Späť v akcii* |
| 2000 – 2009 | *Poslanie* · *Replikant* · *Teror vo vlaku* · *Peklo* · *Prebudená smrť* · *Narko* · *Sınav* · *The Hard Cops* · *Zástupca veliteľa* · *Až do smrti* · *The Shepherd* · *J.C.V.D.*
 · *King of the Iron Fist Tournament* |
**Josef Klika** (\* 23. december 1833, Nesvačily - † 9. október 1873, Kutná Hora bol menej známy český prírodovedec, botanik, zoológ – entomológ a stredoškolský profesor, ktorý má význam hlavne ako autor niektorých zriedkavých prác o hmyze, ale aj prác pedagogického a botanického charakteru.

Životopis
---------

Narodil sa neďaleko Berounu. Spočiatku sa učil u svojho otca, ktorý bol učiteľom a potom navštevoval obecnú školu v Březnici. V roku 1845 odišiel študovať na akademické gymnázium do Prahy, kde ukončil svoje štúdium v roku 1853. Následne pokračoval v štúdiu prírodných vied na Karlovej univerzity v Prahe. Na fakulte ukončil svoje štúdium v roku 1856. V školskom roku 1856/1857 pracoval ako zastupujúci učiteľ v Lokti. Odtiaľto odišiel v roku 1858 do Pardubíc, kde pôsobil ako profesor pri vyšších reálnych školách cca 14 rokov. Tu boli jeho pričinením zriadené vyššia dievčenská a priemyslová škola. Dňa 1. októbra 1872 bol menovaný hlavným učiteľom v c. k. učiteľskom ústave v Kutnej Hore. Počas svojho života napísal celý rad prírodovedne zameraných článkov do rôznych časopisov.

Zomrel pomerne mladý v Kutnej Hore v roku 1873.

Entomologické aktivity
----------------------

Vedľa iných prírodných odborov sa zaoberal tiež entomológiou, prevažne štúdiom chrobákov a motýľov. Pre entomológiu majú význam hlavne jeho práce, ktoré na základe svojich poznatkov spracoval pre školské účely pod názvom: „Přírodopis názorný pro školu i dům", kde v nakladateľstve I. L. Kobera v Prahe vyšli dve časti, z ktorých prvá pojednáva v šiestich zošitoch o motýľoch a druhá pojednáva v deviatich zošitoch o chrobákoch.

Bibliografia
------------

### Entomologická

* Klika, J.: 1870, Motýlové. Soustavný popis motýlů v střední Evropě, zvláště v Čechách žijícim. Praha, Kober, 348 pp. xylogr. vyobr. 13 kolor. + 1 čb. lito. příloh.
* Klika, J.: 1873, Soustavný popis brouků ve střední Evropě, zvláště v Čechách žijících, se zvláštním zřetelem ku škodě, kterou brouci a larvy jejich činí, a s vytknutím prostředkův, jimž lze škodu tuto zameziti aneb aspoň umírniti. I. L. Kober, Praha, 448 pp. + 8 obrázků v textu + 8 tabulí s ručně kolorovanými obrázky brouků.

### Iné

* Klika, J.: 1868, Botanika pro vyšší třídy gymnasií a reálný škol (1868, 1875, 1881).
* Klika, J.: 1868, Atlas ku Klikově botanice.
* Klika, J.: 1872, Proč a kterak máme zdraví dítek šetřiti.
* Klika, J.: 1873, Fysika pro nižší třídy gymnasií a reálných škol.

Zdroje
------

* Anonym: 1874, Úmrtí – Josef Klika. Vesmír, 3, 11.
* Klika, Josef (1833 – 1873), ÖBL 1815 – 1950, Bd. 3 (Lfg. 15), 404.
* Koleška, Z.: 1984, Seznam biografií čs. entomologů. 6. [Klapálek – Kotouč]. In: Zprávy čs. spol. ent. ČSAV, 20, 169 – 206, Tab. 14 – 15, 177 – 178.
* Gaedike, R. & Groll, E. K. eds. 2001, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Klika Josef" ": (internet).
* Groll, E. K. [ed.]: 2006, Entomologen der Welt (Biographien, Sammlungsverbleib). Datenbank 2. Version, DEI im ZALF e. V.: „Klika Josef": (internet).

Autoritné údaje: * GND: 1013584325
* ISNI: 0000 0001 2282 4236
* NK ČR: jk01060489
* VIAF: 83772395
**Posnjakit** je minerál kryštalizujúci v monoklinickej sústave, chemicky hydratovaný zásaditý síran meďatý - Cu4(SO4)(OH)6·H2O.

Charakteristika
---------------

Posnjakit vytvára kryštáliky alebo práškovité povlaky zelenomodrej až tyrkysovej farby. Je to zriedkavý priehľadný až nepriehľadný minerál so skleným leskom. Práškovité povlaky sú matné.

Vznik
-----

Vzniká na ložiskách sírnikov medi ako druhotný minerál. Je veľmi zriedkavý. Objavený bol len v roku 1967.

Poznávanie
----------

Je podobný langitu, spolu s ktorým sa vyskytuje na ložisku v Španej doline a na Pieskoch v Starohorských vrchoch.

Výskyty na Slovensku
--------------------

Dobšiná] (Jóremeny), Gelnica, Henclová (Suchý vrch, tvorí povlaky a tiež kryštáliky a zhluky tabuľkovitého habitu veľké až 1 mm. Má typicky svetlomodrú farbu so zelenkavým odtieňom), Novoveská Huta (pri Spišskej Novej Vsi), Špania Dolina.

Iné projekty
------------

Commons
* Spolupracuj na Commons Commons ponúka multimediálne súbory na tému **Posnjakit**

Externé odkazy
--------------

* Mineraly.sk – zdroj, z ktorého (pôvodne) čerpal tento článok.
* Posnjakit na www.mindat.org
***Rated R*** (taktiež *R* alebo *Restricted*) je názov druhého štúdiového albumu kapely Queens Of The Stone Age, ktorý bol vydaný v roku 2000 v Interscope Records. Na tomto albume sa objavili aj hosťujúci vokalisti ako Rob Halford z heavy metalovej kapely Judas Priest, ktorý si zaspieval v piesni „Feel Good Hit of the Summer" a Mark Lanegan zo Screaming Trees, ktorý odspieval pieseň „In The Fade" a vypomohol s vokálmi v piesni „Auto Pilot".

Album sa pôvodne mal volať *II*, ale v poslednej chvíli bol názov zmenený. Napriek tomu promá a demá albumu sú pod názvom Queens Of The Stone Age II.

Vo Veľkej Británii sa predalo vyše 60 000 kópií albumu. Mesačník Metal Hammer ho nazval albumom roka 2000.

Zoznam piesní
-------------

1. „Feel Good Hit of the Summer" - 2:43
2. „The Lost Art of Keeping a Secret" - 3:36
3. „Leg of Lamb" - 2:48
4. „Auto Pilot" - 4:01
5. „Better Living Through Chemistry" - 5:49
6. „Monsters in the Parasol" - 3:27
7. „Quick and to the Pointless" - 1:42
8. „In the Fade" - 4:25
9. „Tension Head" - 2:52
10. „Lightning Song" - 2:07
11. „I Think I Lost My Headache" - 8:40

Špeciálna edícia albumu obsahuje bonusové cd so skladbami „Who'll Be the Next in Line", „You're So Vague", „Never Say Never" a videom k piesni „Feel Good Hit of the Summer".

Členovia
--------

Josh Homme v spolupráci s mnohými hudobníkmi, ako napr.: Chris Goss, Nick Oliveri a iní.
***Lovci myšlienok*** je kriminálny triler z roku 2004 režiséra Rennyho Harlina. Neobvykle poslednou krajinou, kde sa tento film premietal boli Spojené štáty a to až v roku 2005. Dôvodom bola zmena distribútora z 20th Century Fox na Dimension Films.

Zápletka
--------

Tagline: Pre siedmich elitných profilerov je hľadanie vraha procesom eliminácie. Ich vlastnej eliminácie.

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Midhunters su elitnou skupinou FBI profilerov, ktorí stopujú sériových vrahov, a film sa sústredí na skupinu siedmich nových členov. Na rutinnom cvičení je jeden z nich zabitý, čo odhalí, že jeden z nich je vrah. Výcvikové stredisko sa nachádza na vzdialenom ostrove, takže noví agenti musia sami zistiť, kto je vrahom, bez toho aby boli pri tom sami zabití.

Externé odkazy
--------------

* Officiálna stránka
* *Mindhunters* v Internet Movie Database (po anglicky)
* *Mindhunters* v Česko-Slovenskej filmovej databáze
**Replikant** *(angl. Replicant)* je americký akčný sci-fi film, ktorý režíroval Ringo Lam. V hlavných úlohách sa predstavili Michael Rooker a Jean Claude Van Damme. Odohráva sa vo Vancouvri, Britská Kolumbia, Kanada a v Seattli, Washington, Spojené štáty. Ide v poradí o druhú Van Dammeovu spoluprácu s čínskym režisérom Ringom Lamom. Van Damme hrá dvoj-úlohu aj v inom Lamovom filme, Maximálne riziko (1996) a tiež vo filme Dvojitý zásah z roku 1991.

Zápletka
--------

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Edward "The Torch" Garrotte (Jean Claude Van Damme) je sériový vrah, orientujúci na zabíjanie žien, ktoré potom upaľuje. Ďalší rys jeho obetí je fakt, že všetky ženy sú matky.

Jake Riley (Michael Rooker) je policajný detektív v Seattli, ktorý sa posledné tri roky pokúša chytiť Garrottea. Pár dní pred Jakeovým odchodom do dôchodku Garrotte znovu udrie, ale Jake už na prípade nepracuje.

Tajná vládna agentúra najmä Jakea ako konzultanta k projektu, na ktorom práve pracuje. Vyklonovali Garrottea z dôkazov nájdených na miestach činu a potrebujú Jakea, aby im pomohol vytrénovať tohto replikanta (Jean Claude Van Damme), ktorý má niektoré Garrotteove genetické spomienky, vrátane telepatického prepojenia, ale správa sa ako novorodenec vo všetkých ostatných smeroch. Replikant má telo 40-ročného chlapa, ale myseľ dieťaťa. Jakeova práca je pomôcť použiť replikatna na vystopovanie Garrotta tak, že použije jeho spomienky zakotvené v Garrotteovej DNA.

Ako replikant a Jake pracujú na vystopovaní Garrottea, rastie medzi nimi napätie. Jake cíti, že sa replikant kedykoľvek môže obrátiť proti nemu, pretože Garrotteov zabijacky inštinkt nad ním môže prevládnuť a diktovať replikantove zámery. Replikant sa snaží pochopiť svet a život. Snaží sa tiež pochopiť svoje prepojenie s Garrotteom a prečo sa k nemu Jake správa tak hrubo. Tým, že spolu pracujú, replikant vníma Jakea viac ako priateľa, ako rodinu. Hoci je Jake na neho hrubý, replikant u neho hľadá ochranu a poradenstvo počas toho, ako sa títo dvaja pokúšajú chytiť Garrottea a zastaviť ho raz a navždy.

 Opis zápletky alebo rozuzlenia príbehu sa tu končí.

| * z
* d
* u
Jean Claude Van Damme – Filmografia |
| --- |
| 1983 – 1989 | *Rue barbare* · *Monaco Forever* · *Karate Tiger I. – Neustúpiť, nevzdať sa* · *Čierny orol* · *Krvavý šport* · *Kickboxer* · *Kyborg* |
| 1990 – 1999 | *Príkaz na popravu* · *Levie srdce* · *Dvojitý zásah* · *Univerzálny vojak* · *Živý terč* · *Posledný akčný hrdina* · *Niet úniku* · *Street Fighter* · *Timecop* · *Náhla smrť* · *Maximálne riziko* · *Súboj cti* · *Zdvojený úder* · *Legionár* · *Kontraband* · *Inferno* · *Univerzálny vojak 2: Späť v akcii* |
| 2000 – 2009 | *Poslanie* · *Replikant* · *Teror vo vlaku* · *Peklo* · *Prebudená smrť* · *Narko* · *Sınav* · *The Hard Cops* · *Zástupca veliteľa* · *Až do smrti* · *The Shepherd* · *J.C.V.D.*
 · *King of the Iron Fist Tournament* |
**Claudia Procula** (*Klaudia Prokula*) bola manželkou Poncia Piláta, ktorý nechal Ježiša Krista ukrižovať. Jej meno v Biblii nie je spomenuté, ale podľa starobylej kresťanskej tradície sa volala *Claudia Procula*. V pravoslávnej cirkvi ju uctievajú ako svätú, takisto aj Etiópskej pravoslavnej církvi.

Tibor Grüll a Jill Carington Smith tvrdia, že toto meno sa prvý raz objavuje v dielach svätého Hieronyma (347 - 420).

V Biblii je spomenutá len bez uvedenia mena. Podľa *Matúšovho evanjelia* sa postavila proti svojmu manželovi Pilátovi, pričom ho prosila, aby Ježiša Krista neodsúdil: "Keď Pilát sedel na súdnom stolci, odkázala mu jeho žena: ,Nemaj nič s tým spravodlivým! Mnoho som dnes vo sne pre neho vytrpela‘" (*Mt* 27, 19).

Referencie
----------

1. ↑  SMITH, Jill Carington. Pilate's Wife. *Antichthon*, s. 102 - 107.
2. ↑  GRÜLL, Tibor. *The Legendary Fate of Pontius Pilate. Classica et Mediaevalia.*. 61. vyd. [s.l.] : [s.n.], 2010. S. 151 - 176.

Iné projekty
------------

Commons
* Spolupracuj na Commons Commons ponúka multimediálne súbory na tému **Claudia Procula**

Autoritné údaje: * GND: 132131110
* ISNI: 0000 0004 4886 2742
* LCCN: n90725562
* NK ČR: mzk2007394933
* VIAF: 15922690
* WorldCat: lccn-n90725562
**Festival študentských filmov Áčko** je filmový festival študentských audiovizuálnych diel, vytvorených ako súčasť výučby študijných programov v odbore filmové umenie a multimédia. Svojim programom sa primárne zameriava na prezentáciu aktuálnej kinematografickej tvorby študentov nielen Filmovej a televíznej fakulte VŠMU, ale aj iných vzdelávacích inštitúcii zameraných na filmové umenie a multimédiá. Zároveň otvára diskusiu medzi študentami – začínajúcimi tvorcami a odborníkmi o aktuálnom stave a smerovaní filmovej tvorby. V roku 2023 sa koná jeho 27. ročník. Organizuje ho Vysoká škola múzických umení v Bratislave. Témou 27. ročníka je "Realita". 

Festival je otvorený verejnosti, filmovým nadšencom a aj záujemcom o štúdium na škole. Zúčastňujú sa nielen projekcií, ale aj diskusií medzi poslucháčmi a znalcami o súčasných trendoch v kinematografii. Súčasťou festivalu sú bloky súťažných a nesúťažných diel, prehliadka produkcie zahraničných filmových škôl, masterclassy slovenských a zahraničných filmových znalcov, workshopy a obsiahly sprievodný program.

Idea festivalu
--------------

Hlavnou úlohou festivalu je inšpirovať, motivovať a podporovať mladých nádejných tvorcov vo vytváraní nových filmových/audiovizuálnych projektov. Prostredníctvom projekcií a následných diskusií vytvára priestor na vzájomnú konfrontáciu a nadviazanie spolupráce nielen v rámci Slovenska, ale aj v zahraničí. Zároveň sa im touto prehliadkou otvára brána k účasti na ďalších domácich, či zahraničných festivaloch.

Festivalová porota
------------------

O víťazoch súťažných oddelení rozhoduje Malá porota zložená zo študentov Katedry audiovizuálnych štúdií a filmovej kritiky a Veľká porota z predstaviteľov Literárneho fondu, organizácií ako LITA či SAPA a aktívnych tvorcov slovenskej audiovízie. Veľká porota udeľuje ceny za najlepší film, najlepší hraný film, najlepší dokumentárny film, najlepší animovaný film, najlepší scenár, najlepšiu kameru, najlepší zvuk, najlepší strih, najlepšie vizuálne efekty a najlepší divácky film. Ceny môžu byť udelené iba vysokoškolským študentom.

Festivalové ocenenia
--------------------

* najlepší film,
* najlepšia réžia hraného filmu,
* najlepší dokumentárny film,
* najlepší animovaný film,
* najlepší scenár,
* najlepšia kamera,
* najlepší zvuk,
* najlepší strih,
* najlepšie vizuálne efekty,
* divácka cena.

Referencie
----------

1. ↑   *Festival Áčko* [online]. VŠMU, [cit. 2022-11-26]. Dostupné online.
2. ↑   *O festivale* [online]. [Cit. 2022-11-26]. Dostupné online.
3. ↑   *Festival Áčko* [online]. VŠMU, [cit. 2022-11-26]. Dostupné online.

Externé odkazy
--------------

* Oficiálna stránka festivalu

| * z
* d
* u
Festival Áčko |
| --- |
| Ročníky | 
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022

 |
| Ceny | 
* najlepší film
* najlepšia réžia hraného filmu
* najlepší animovaný film
* najlepší scenár
* najlepšia kamera
* najlepší zvuk
* najlepší strih
* najlepšie vizuálne efekty
* divácka cena

 |
***Mate. Feed. Kill. Repeat.*** je prvý demo album americkej metalovej skupiny Slipknot. Vydaný bol 31. októbra na vlastné náklady skupiny. Zaujímavosťou je, že bolo vydaných iba 1 000 kusov.

Tento album je v histórii kapely špecifický z viacerých hľadísk. Je to jediný album, na ktorom spieva pôvodný spevák Anders Colsefni a hrá pôvodný gitarista Dommie Steele. Zároveň ide žánrovo najpestrejší album kapely Slipknot, nakoľko spája hneď niekoľko na prvý pohľad nezlučiteľných polôh. Čisté death metalové skladby (Slipknot, Gently) sa tu spájajú s grindcoreom (Tattered & Torn), thrash metalom (Some Feel), zvláštnou kombináciou death metalu a rapu (Only One), ešte zvláštnejším spojením thrash/death metalu, funku, jazzu a disco (Do Nothing/Bitchslap) a čistým rapom (Confessions). 

Veľká časť albumu je inšpirovaná desktopovým RPG Werewolf: The Apocalypse.

Zoznam skladieb
---------------

1. Slipknot - 6:54
2. Gently - 5:20
3. Do Nothing/Bitchslap - 4:18
4. Only One - 2:34
5. Tattered & Torn - 2:37
6. Confessions - 5:05
7. Some Feel - 3:38
8. Killers Are Quiet - 4:47
9. Dogfish Rising (Hidden track) - 8:55
***Slnko, seno, jahody*** (čes. *Slunce, seno, jahody*) je úspešná česká filmová komédia z roku 1984 režiséra Zdeňka Trošku. Komédia sa odohráva v malej dedinke Hoštice (okres Strakonice), kde bola aj nakrútená.

Dej
---

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Študent vysokej poľnohospodárskej školy Šimon Plánička prichádza na miestne družstvo na letnú brigádu. Rád by vyskúšal v praxi experiment - „dojivosť kráv v závislosti na kultúre prostredia", čo sa však kompetentným nepáči. Po obdivuhodnom výsledku experimentu na farárovej krave sa Šimonovi otvárajú možnosti na družstve. Po dedinke sa rozšíria reči o príbuzenstve brigádnika a šéfa krajskej poľnohospodárskej správy. Tu nastupuje atraktívna Blažena, dcéra pani Škopkovej, u ktorej je Šimon ubytovaný, aby zistila pravdu. Tajnú misiu komplikuje žiarlivosť Blaženinho chlapca Vencu, ktorý si myslí, že Blažena čaká dieťa so Šimonom a nie s ním. 

 Opis zápletky alebo rozuzlenia príbehu sa tu končí.

Pozri aj
--------

* Slnko, seno a pár faciek
* Slnko, seno, erotika

Zdroj
-----

* *Tento článok je čiastočný alebo úplný preklad článku Slunce, seno, jahody na českej Wikipédii.*
* O filme Slunce, seno, jahody Archivované 2010-08-24 na Wayback Machine
* Slunce, seno, jahody Archivované 2008-07-08 na Wayback Machine
***Smrť hovorí v mojom mene*** (pol. *Śmierć mówi w moim imieniu*, 1960) je detektívny román poľského spisovateľa Macieja Słomczyńskiho, ktorý publikoval pod svojím pseudonymom Joe Alex.

Na Slovensku román vyšiel spoločne s románom Kiež nájdu svojich nepriateľov v jednej knihe s názvom *Smrť hovorí v mojom mene* v roku 1968 v edícii Labyrint vydavateľstva Smena.

Dej
---

Smrť hovorí v mojom mene, je druhá kniha série Joe Alex.

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Originálnu zápletku v detektívnom románe z povojnového anglického prostredia tvorí skutočnosť, že divadelný herec, ktorý je po predstavení nájdený vo svojej šatni mŕtvy s dýkou v srdci, zomrel podľa pitvy a lekárskeho posudku skôr než skončilo predstavenie, v ktorom podľa divákov a dvoch náhodne prítomných neskorších detektívov hral až do konca. Túto záhadu sa podarí rozlúštiť dvom priateľom, z ktorých prvý, je inšpektor Scotland Yardu, sa v pátraní dobrovoľne podriaďuje druhému, spisovateľovi detektívnych románov.

 Opis zápletky alebo rozuzlenia príbehu sa tu končí.

Externé odkazy
--------------

* Joe Alex: Smrť hovorí v mojom mene - Databazeknih.cz

Zdroj
-----

* ALEX, Joe. *Smrť hovorí v mojom mene*. 1. vyd. Bratislava : Smena, 1968. (Labyrint; zv. 17.) S. 250.
**Sýrsko-malankarská katolícka cirkev** je jednou z východných katolíckych cirkví, ktorá používa západosýrsky obrad.

Je rozšírená najmä v indickom štáte Kérala, kde má väčšie arcibiskupstvo so sídlom v Trivandrume. Medzi nižšie organizačné jednotky v Indii patria metropolitná archieparchia Tiruvalla a eparchie Bathery, Marthandam, Mavelikkara, Moovatupuzha, Pathanamthitta a Puthur. V USA má apoštolský exarchát, ktorý je podriadený priamo Svätému stolcu.

V 20. a 30. rokoch 20. storočia sa niekoľko biskupov Malankarskej pravoslávnej sýrskej cirkvi rozhodlo rokovať s Rímom o zmierení cirkví. Keď boli prijatí do spoločenstva Katolíckej cirkvi začal počet veriacich s nimi spojených rásť a v súčasnosti presahuje 400 000. Okrem indického štátu Kérala existujú sýrsko-malankarské komunity v Spojených štátoch, Kanade aj Európe.

Graf historického vývoja
------------------------

Historický vývoj od pôsobenia svätého apoštola Tomáša v Indii:

Organizačná štruktúra
---------------------

Organizačná štruktúra - mapa
**India:**

* väčšie arcibiskupstvo – Trivandrum
* metropolitná archieparchia – Tiruvalla
* eparchie – Bathery, Marthandam, Mavelikkara, Moovatupuzha, Parassala, Pathanamthitta, Puthur, Khadki, Gurgaon

**Spojené štáty, Kanada:**

* eparchia – Spojené štáty americké a Kanada

Referencie
----------

1. ↑

Pozri aj
--------

* Sýrsko-malabarská katolícka cirkev

Externé odkazy
--------------

* Syro-Malankara Catholic Church - stránka cirkvi
* The Syro-Malankara Catholic Church - informácie v angličtine
Súradnice: 41°37′26″S 23°55′54″V﻿ / ﻿41,6237837°S 23,9317417°V﻿ / 41.6237837; 23.9317417

**Chrám svätého Mikuláša** (bulh. Църква „Свети Никола" – *Cărkva „Sveti Nikola"*) je pravoslávny chrám z prvej polovice 19. storočia nachádzajúci sa v dedine Dolen v Blagoevgradskej oblasti v južnom Bulharsku. Má priznaný štatút kultúrnej pamiatky.

Charakteristika a dejiny
------------------------

Chrám svätého Mikuláša bol postavaný v období bulharského národného obrodenia v rokoch 1834 - 1837. Zvonica bola úplne dokončená až o 100 rokov neskôr. V roku 1977 bola dedina Dolen vyhlásená za architektonicko-historickú rezerváciu a budove chrámu bol spolu s ďalšími 70 stavbami v dedine priznaný štatút kultúrnej pamiatky.

Budova je zvnútra bohato vyzdobená stenomaľbami a stropná drevená časť je taktiež farebne zdobená. Raritou sú fresky znázorňujúce diabla a jeho pomocníkov, ktoré sa nachádzajú napravo od vchodu do budovy chrámu. Okrem stenomalieb a zdobeného stropu sa v chráme nachadza aj veľké množstvo vzácnych ikon, ktoré boli podarované z rôznych častí sveta. Časť ikon, ktoré sa nachádzajú vo vrchnej časti ikonostasu, vyhotovil známy stenopisec Georgi Filipov.

Súčasťou chrámu bola aj škola, ktorá sa nachádza v podzemnej miestnosti.

Chrámový zvon bol počas histórie chrámu dvakrát ukradnutý, ale v obidvoch prípadoch sa znovu našiel. Po druhej krádeži bol zvon upravený tak, aby bol ťažší a tým viac zabezpečený proti ďalšiemu prípadnému odcudzeniu. Tohto sa dosiahlo tak, že miestni obyvatelia roztopili medené sudy a vzniknutá kovová hmota, spolu s kovovou hmotou, ktorá vznikla roztavením zlata, ktoré na tento účel bolo darované z Ruska bola pritavená na zvon.

Galéria
-------

* Pohľad na zadnú časť chrámu s apsidouPohľad na zadnú časť chrámu s apsidou
* Pohľad na centrálnu časť dediny Dolen s vežou zvonice chrámu (naľavo)Pohľad na centrálnu časť dediny Dolen s vežou zvonice chrámu (naľavo)

Referencie
----------

1. 1 2 3 4 5  bulgariatravel.org
2. 1 2 3 4 5  peika.bg
3. 1 2 3 4  pochivka.bg
4. 1 2 3 4 5  pateshestvia.net
5. 1 2 3 4  opoznai.bg
6. 1 2  satovcha.bg
7. 1 2 3 4 5  travel.rozali.com
Brána Majstra Eckharta Erfurtského kostola.
**Majster Eckhart** (\* asi 1260, Hochheim, Nemecko – † 1328, Avignon, Francúzsko) bol nemecký filozof, teológ, mystik a dominikánsky mních. Jeho nemecké kázne určené hlavne rehoľniciam mali veľký vplyv na mestskú zbožnosť neskorého stredoveku a na vývoj nemeckého jazyka.

Prednášal v Paríži, Štrasburgu a v Kolíne. Zaslúžil sa o vytvorenie nemeckého filozofického jazyka. Eckhart je predstaviteľom apofatickej (negatívnej) teológie.

Majster Eckhart stojí filozoficky v tradícii novoplatonizmu, označujú ho dokonca niekedy za „azda najväčšieho zo všetkých novoplatonikov".

Jadrom Eckhartovej metafyziky sú otázky povahy existencie Boha: Eckhart rozlišuje *esse* (absolútne bytie Boha), ktoré je trvalé a nemenné, a *esse hoc et hoc* (bytie stvorených vecí), ktoré sa neustále mení. Svoju tézu, *esse est Deus* (bytie je Boh), neskôr nahradzuje chápaním Boha ako myslenia *(Deus est intelligere)*.

Človek sa podľa Eckahrta vyznačuje tým, že má zo všetkých stvorených entít najbližšie k Bohu; ľudská duša má božský prazáklad a vyznačuje sa tým, že je schopná myslieť: toto myslenie je božská iskra (Seelenfunken) privádzajúca človeka k mystickému zjednoteniu sa s Bohom a dodávajúca človeku istú mieru autonómie v oblasti poznania a mravnosti.

Dielo
-----

* *Quaestiones Parisienses*, koncipované 1302
* *Opus tripartitum*, začal písať 1311 /hlavné dielo

Pozri aj
--------

* Marguerite Porete
* Hildegarda z Bingenu

Poznámky
--------

1. **^**  Niekedy sa uvádza aj *Johannes Eckhart*, príp. s prívlastkom *von Hochheim*; pre meno Johannes však nie je dostatok dokladov a prívlastok z Hochheimu Eckhart nikdy nepoužíval.

Referencie
----------

1. ↑

Iné projekty
------------

WikicitátyCommons
* Spolupracuj na Wikicitátoch Wikicitáty ponúkajú citáty od alebo o **Majster Eckhart**
* Spolupracuj na Commons Commons ponúka multimediálne súbory na tému **Majster Eckhart**

Externé odkazy
--------------

* (en) anglický preklad buly pápeža Jána XXII. odsudzujúcej Eckhartove herézy
* (de) Meister Eckhart und seine Zeit
* (de) Meister-Eckhart-Gesellschaft
* (en) Eckhart Society

Zdroj
-----

* FILIT – zdroj, z ktorého pôvodne čerpal tento článok.

Autoritné údaje: * abART: 90908
* BnF: 119015354
* GND: 118528823
* ISNI: 0000 0001 2282 7576
* LCCN: n80062926
* NK ČR: jn19981000944
* VIAF: 88809752
* WorldCat: lccn-n80062926
**City of Manchester Stadium** (zo sponzorských dôvodov známy aj ako **Etihad Stadium**) je futbalový štadión v Manchestri, na ktorom hrá svoje domáce zápasy klub Manchester City. V roku 2003 bol prestavaný z atletického štadióna na štadión futbalový. V roku 2011 bol po podpísaní sponzorskej zmluvy so spoločnosťou Etihad Airways štadión premenovaný na Etihad Stadium.

V auguste 2015 bola dokončená výstavba tretieho podlažia na južnej tribúne so 7 000 miestami na sedenie. Otvorenie tribúny sa stihlo včas, pred začiatkom sezóny 2015/16. Rozšírenie bolo navrhnuté tak, aby bolo v súlade s existujúcim dizajnom strechy. Ďalší plán prestavby existujúcej severnej tribúny vo výške 300 miliónov libier zahŕňa výstavbu nového hotela so 400 izbami, krytým fanparkom pre 3000 ľudí a zvýšenie kapacity štadióna až na 61 474 miest. Prestavba sa začala v júli 2023 a bude dokončená do konca roka 2026.

Referencie
----------

1. ↑   *Citizens přejmenují svůj stadion* [online]. [Cit. 2023-11-16]. Dostupné online. Archivované 2011-07-26 z originálu.
2. ↑   Manchester City seek stadium expansion to hold 61,000. *BBC News*, 2013-10-11. Dostupné online [cit. 2023-11-16]. (po anglicky)

Pozri aj
--------

* Zoznam futbalových štadiónov v Anglicku

Zdroj
-----


|  |  |
| --- | --- |
| Portal | Futbalový portál |

*Tento článok je čiastočný alebo úplný preklad článku City of Manchester Stadium na anglickej Wikipédii.*
**Stan Helsing** je hororová paródia z roku 2009. Podobne ako iné filmové diela tohto žánru (napríklad Scary Movie) odkazuje hlavne na hororové filmy - predovšetkým na snímku Van Helsing z roku 2004, o čom svedčí aj názov. Premiéru mal 23. októbra 2009.

Dej
---

Partia mladých ľudí sa vyberie na večierok a cestou sa stretáva s rôznymi monštrami a príšerami. Celé je to, pravdaže, sprevádzané rôznymi vtipnými scénami a odkazmi na rôzne filmy, tak ako sa to od paródie očakáva. Mnohé scény sú veľmi nepodarené, ako napríklad tá, kde Michael Jackson predáva deťom zmrzlinu v tvare penisu.

Réžia
-----

Režírovania sa ujal Bo Zenga. Bo Zenga študoval na univerzite v Pensylvánii. Kým sa začal venovať tvorbe filmov, robil bankára na Wall Street. Naposledy, v roku 2006, režíroval film Turistas. V minulosti sa podieľal na príprave jedného dielu známej filmovej paródie Scary Movie, aj preto sa zrejme od tohto filmu očakávalo podstatne viac.

Obsadenie
---------

* Steve Howey ako Stan Helsing
* Diora Baird ako Nadine
* Kenan Thompson ako Teddy
* Desi Lydic ako Mia
* Leslie Nielsen ako Kay

Herecké obsadenie sľubovalo veľa. Ťahákom mal byť hlavne Leslie Nielsen v úlohe transvestitu. Pre Nielsena to nebola prvá úloha vo filme takéhoto typu - účinkoval v snímkach Scary Movie 3 a Scary Movie 4.

Externé odkazy
--------------

* *Stan Helsing* v Internet Movie Database (po anglicky)
* *Stan Helsing* v Česko-Slovenskej filmovej databáze
* Recenzia na film Stan Helsing Archivované 2009-11-03 na Wayback Machine
***Stará povesť*** (pol. Stara baśń. Kiedy słońce było bogiem) je poľský film. 
Dej sa odohráva v 9. storočí v Poľsku pred prijatím kresťanstva.

Zápletka
--------

Nad jazerom Gopolo kmeňu Poľanov vládne kruté knieža Popiel ktorý vládne ako regent svojich dvoch synovcov, ktorý ostali po jeho bratovi, predchádzajúcom kniežati. Vyvraždil celý svoj rod (pomocou jedu, aby naňho nepadlo podozrenie), aby zabezpečil nástupníctvo svojmu synovi, ktorého mal s nevoľníčkou(otrokyňou). Ziemek je mladý poľovník, ktorý sa kedysi plavil s Vikingami a miluje dcéru vladyka Višu. Ten ju však prisľúbil bohom. Chce o ňu bojovať, ale medzitým sa stretáva s Piastunom, bývalým veliteľom kniežacieho vojska, ktorý vychovával Popielových synovcov a ktorý zistil, že to Popiel vyvraždil svoj rod a hodlá zburcovať vladykov, lebo nehodlá tolerovať, že by Poľanom, pre ktorých celý život bojoval, mal vládnuť tyran a podlý intrigán. Do konfliktu sa ale zapoja aj Ziemekovi starí známi - vikingskí žoldnieri na čele s Jarlom Sigvaldom, teda tými istými Vikingami, s ktorými prišiel na územie Poľanov aj on...

Externé odkazy
--------------

* Staré báje vikingů na ČSFD
* CinemaNET Archivované 2007-11-12 na Wayback Machine
* Filmklub[nefunkčný odkaz]
**Starec a more** (angl. The Old Man and the Sea) je posledné významné dielo Ernesta Hemingwaya. Dielo je epickou metaforou o živote. Autor v ňom vytvoril pozoruhodnú alegóriu, kde starec predstavuje človeka, ryba prírodu a žraloci zlo okolo nás. Za toto dielo dostal v roku 1954 Nobelovu cenu.

Téma
----

Autor opisuje príbeh starca Santiaga, ktorý celý život chytá ryby. Počas 84 dní nechytí a nakoniec sa mu podarí na 85. deň uloviť veľkú rybu, ktorú mu však cestou späť zožerú žraloky. Prichádza s kostrou, ktorú aj tak všetci ľudia obdivujú.

Idea
----

Autor vyzdvihuje človeka, jeho silu a vytrvalosť, cieľavedomosť, lásku k prírode a odhodlanosť bojovať a nevzdávať sa.

|  |  |  |
| --- | --- | --- |
| „ | Nič nie je človeku dané, iba mu býva vzaté. | "|

Obsah
-----

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Starec Santiago, kubánsky rybár, prvých 40 dní mu pomáhal chlapec Manolin. Kedysi zasvätil Manolina do tajov tohto remesla. Starcovi sa na návnadu chytí veľká ryba, ktorá ho dva dni a dve noci vlečie na mori. Je hladný, zoslabnutý a po ťažkom boji sa mu podarí rybu harpúnovať a pripútať k člnu. Čoskoro sa objaví žralok. Prídu aj ďalšie a zožerú mu mäso z celej ryby. Prvé nájazdy dravých rýb starec odvráti nožom a veslami, keď však pri obrane zničí akékoľvek zbrane, rezignuje a zanechá mäso mŕtvej ryby napospas útočiacim žralokom. V ten istý deň neskoro v noci vpláva na pokraji síl do domovského prístavu, vlečie za loďou len ohlodanú kostru ryby. O vysileného starca sa po návrate stará jediný priateľ, chlapec Manolin. Ten so starcom chodil rybárčiť už skôr a pomohol mu vypraviť sa na posledný lov. Chlapec rybára obdivuje a vytrvalo verí v jeho starobou oslabené schopnosti a skúsenosti.

 Opis zápletky alebo rozuzlenia príbehu sa tu končí.

Prostredie
----------

* dom starca - chudobný, biedny, skromný, jednoduchý, čistý
* more - prirovnáva ho k žene, krása, nevyčerpateľnosť, náklonnosť

Postavy
-------

* starec Santiago - odvážny, múdry, citlivý, ľútostivý, trpezlivý, zručný, skúsený, obdivoval ryby a more, priateľský
* chlapec Manolin - ohľaduplný, starostlivý, ochotný, chudobný, mladá generácia,láskavý

Kompozícia
----------

* Expozícia: 84 dní starec neuloví žiadnu rybu
* Zápletka: chytenie ryby
* Kríza: zápas s rybou
* Peripetia: útok žralokov, obhryzená kostra ryby
* Riešenie: príchod domov, uznanie rybárov, obdiv chlapca

Referencie
----------

1. ↑  Bibliografické údaje knihy na books.google.com
***Stranger In a Strange Land*** je román Roberta A. Heinleina z roku 1961. V češtine vyšiel pod názvom *Cizinec v cizí zemi.* Kniha patrí medzi známe sci-fi diela. Ide o príbeh Valentina Michaela Smitha, ktorý sa narodil na Marse, bol vychovaný Marťanmi a neskôr prišiel na Zem. V príbehu ide o stret a transformáciu dvoch rozličných kultúr a náboženskú etiku.

V roku 1962 bola kniha ocenená cenou Hugo. V roku 2012 označila americká Library of Congress túto knihu ako jednu z 88 „kníh, ktoré tvarovali Ameriku".
Názov diela je narážka na citát v knihe Exodus 2:22.

Referencie
----------

1. ↑  
 *1962 Award Winners & Nominees* [online]. worldswithoutend.com, [cit. 2015-08-14]. Dostupné online. (anglicky)
2. ↑   *Books that Shaped America* [online]. 2012. Dostupné online.
3. ↑  
 *Exodus 2:22* [online]. bible.sk, [cit. 2015-08-14]. Dostupné online.

Zdroj
-----

*Tento článok je čiastočný alebo úplný preklad článku Stranger in a Strange Land na anglickej Wikipédii.*
Rôzne typy pamäte RAM
**Pamäť s priamym prístupom** alebo **RAM** (angl. *Random Access Memory*) je pamäť s voľným (náhodným, ľubovoľným) prístupom. Čas zápisu do pamäte je rovnaký bez ohľadu na umiestnenie údaja v pamäti. Jej opakom je pamäť so sekvenčným prístupom. Prvé polovodičové RAM prišli na trh na začiatku sedemdesiatych rokov.

RAM v užšom zmysle
------------------

Dnes sa používa označenie RAM nepresne len ako synonymum pre operačnú pamäť (pozostáva z RAM článkov) alebo len pre RWM (Read-Write Memory = Pamäť pre čítanie a zápis). Pamäte typu RAM sú dnes výhradne polovodičové, kedysi sa používali pamäte napríklad feritové, pamäte na tenkých vrstvách či bubnové pamäte. Polovodičové RAM sú veľmi rýchle, ale sú drahšie ako iné typy. Používajú sa predovšetkým ako operačné pamäte počítačov. Slúžia na ukladanie údajov, ktoré počítač potrebuje na spracovanie práve vykonávanej úlohy.

Označenie RAM sa niekedy nepresne používa aj ako synonymum len pre DRAM.

nemám rád negrov.

Externá RAM
-----------

Údaje, ktoré treba uchovať aj po vypnutí počítača sa ukladajú do externej pamäte počítača typu RAM - to je napr. disková mechanika, CD-ROM, disketa a.i. ktoré sú podstatne pomalšie ako polovodičová RAM, ale nezávislé od napájania, lacnejšie a môžu mať podstatne vyššie kapacity.

Delenie
-------

### Delenie podľa možnosti zápisu

* RWM (Read-Write Memory), (!) v praxi sa zaužívala skratka RAM
	+ energeticky závislá („volatile") RWM (RAM) [stráca obsah po odpojení elektrickej energie]:
		- SRAM (Static Random Access Memory)
		- DRAM (Dynamic Random Access Memory)
	+ energeticky nezávislá = NVRAM (Non-Volatile Random Access Memory):
		- FeRAM (Ferroelectric Random Access Memory)
		- MRAM (Magnetic Random Access Memory)
		- PCRAM (Phase Change Random Access Memory)
		- ...
* ROM (Read-Only Memory) [všetky sú NVRAM ]:
	+ interná (polovodičová):
		- klasická ROM
		- PROM (Programmable Read-Only Memory)
		- EPROM (Erasable Programmable Read-Only Memory)
		- EAROM (Electrically Alterable Read-Only Memory )
		- EEPROM (Electrically Erasable Programmable Read-Only Memory)
			* Flash pamäť
	+ externá:
		- CD-ROM
		- CD-R
		- CD-RW
		- DVD-ROM
		- Blu-Ray
* pevný disk, disketa ...

### Delenie podľa technológie

* bipolárne pamäte - dnes sa kvôli nízkej hustote integrácie a vysokej energetickej náročnosti už vôbec nepoužívajú, pričom kedysi ich pomerne vysokú rýchlosť (desiatky ns) dnešné CMOS pamäte prekračujú
* unipolárne pamäte - založené na MOSFET tranzistoroch - dnešné pamäte sú výhradne konštruované len touto technológiou